CELEX: 62014FN0022
Language: el
Date: 2014-05-26 00:00:00
Title: Υπόθεση F-22/14: Προσφυγή-αγωγή της 26ης Μαΐου 2014 — ΖΖ κατά Ευρωπαϊκού Κέντρου Παρακολούθησης Ναρκωτικών και Τοξικομανίας

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/34
            
         Προσφυγή-αγωγή της 26ης Μαΐου 2014 — ΖΖ κατά Ευρωπαϊκού Κέντρου Παρακολούθησης Ναρκωτικών και Τοξικομανίας
   (Υπόθεση F-22/14)
   2014/C 235/45
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: L. Levi και M. Vandenbussche, δικηγόροι)
   
      Καθού-εναγόμενο: Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ)
   
      Αντικείμενο και περιγραφή της διαφοράς
   
   Η προσφεύγουσα-ενάγουσα ζητεί την ακύρωση της αποφάσεως με την οποία απορρίπτεται το αίτημά της να διαπιστωθεί η ύπαρξη ηθικής παρενοχλήσεως εκ μέρους του ιεραρχικώς προϊσταμένου της, της αποφάσεως περί μη ανανεώσεως της ισχύος της συμβάσεώς της, καθώς και δύο άλλων αποφάσεων με τις οποίες απορρίφθηκαν οι διοικητικές ενστάσεις που υπέβαλε κατά των προϊσταμένων της. Ως εκ τούτου, η προσφεύγουσα-ενάγουσα ζητεί επίσης τη διενέργεια νέας έρευνας και την καταβολή αποζημιώσεως και χρηματικής ικανοποιήσεως όσον αφορά, αντιστοίχως, την υλική ζημία και την ηθική βλάβη που διατείνεται ότι υπέστη.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την από 11 Σεπτεμβρίου 2012 απόφαση του διευθυντή του ΕΚΠΝΤ με την οποία απορρίφθηκε το αίτημά της προσφεύγουσας-ενάγουσας·
            
         
               —
            
            
               να ακυρώσει την από 14 Σεπτεμβρίου 2012 απόφαση περί μη ανανεώσεως της ισχύος της συμβάσεως της προσφεύγουσας-ενάγουσας·
            
         
               —
            
            
               να ακυρώσει την από 13 Μαΐου 2013 απόφαση του προέδρου του Διοικητικού Συμβουλίου του ΕΚΠΝΤ και την από 25 Ιουνίου 2013 απόφαση του διευθυντή του ΕΚΠΝΤ περί απορρίψεως της διοικητικής ενστάσεως της προσφεύγουσας-ενάγουσας της 10ης Δεκεμβρίου 2013·
            
         
               —
            
            
               να διατάξει τη διενέργεια ουσιαστικής, αντικειμενικής και αμερόληπτης νέας έρευνας·
            
         
               —
            
            
               να υποχρεώσει το καθού να αποκαταστήσει την υλική ζημία που υπέστη η προσφεύγουσα-ενάγουσα και η οποία υπολογίζεται σε ποσό 4 30  202 ευρώ·
            
         
               —
            
            
               να υποχρεώσει το καθού να ικανοποιήσει την ηθική βλάβη που υπέστη η προσφεύγουσα-ενάγουσα και η οποία υπολογίζεται σε ποσό 1 20  000 ευρώ·
            
         
               —
            
            
               να καταδικάσει το ΕΚΠΝΤ στα δικαστικά έξοδα.